Koripallon Suomen Cup 2021

Koripallon Suomen cup 2021 oli 49. kerta, kun koripallon miesten Suomen cup-mestaruudesta pelattiin. Cup-kilpailun formaattia muutettiin joulukuussa 2020 koronaviruspandemiasta johtuen, ja se pelattiin lopulta ilman yleisöä neljän joukkueen voimin. Cup-mestaruuden voitti toisen kerran peräkkäin Helsinki Seagulls, joka voitti loppuottelussa kotikentällään Tampereen Pyrinnön 97–95.

 Tausta 

Vuoden 2021 Suomen cup oli muutaman vuoden pituisen tauon jälkeen kolmas peräkkäin järjestetty cup-kilpailu. Edellisvuoden cup-voittaja Helsinki Seagulls selviytyi mukaan puolustamaan mestaruuttaan.

Vuoden 2021 cup-turnauksen järjestämisestä ilmoitettiin Koripalloliiton sarjalisenssien julkistamisen yhteydessä kesäkuussa 2020. Järjestämistavan ilmoitettiin pysyvän edellistä turnausta vastaavana: Korisliigassa 21. marraskuuta 2020 olleen runkosarjatilanteen mukaiset kahdeksan parasta joukkuetta osallistuisivat cupiin. Puolivälieräparit määritettäisiin erillisessä valintatilaisuudessa niin, että runkosarjarankingissa parhaiten sijoittunut joukkue saisi valita ensimmäisenä vastustajansa, rankingin toinen seuraavana ja rankingin kolmas näiden jälkeen. Puolivälierät oli tarkoitus pelata 12. joulukuuta runkosarjarankingin sijoilla 1–4 olleiden joukkueiden kotikentillä. Välierissä kotietu olisi arvottu. Cupin loppuottelu oli tarkoitus pelata 13. helmikuutahttps://www.basket.fi/basket/uutiset/korisliigan-sarjaohjelma-kaudelle-2020-21-on-julkaistu/ 2021 paremmin runkosarjarankingissa sijoittuneen joukkueen kotikentällä.https://www.basket.fi/basket/uutiset/korisliigojen-sarjalisenssit-kaudelle-2020-21-myonnetty/

Cupin valintatilaisuus järjestettiin 26. marraskuuta 2020 klo 13.00 alkaen, ja se lähetettiin suorana YouTubessa. Korisliigan sarjatilanteen mukaisesti cup-joukkueiksi selviytyivät sijojen 1–8 joukkueet eli Helsinki Seagulls, Tampereen Pyrintö, Kauhajoen Karhu, BC Nokia, Lahti Basketball, Salon Vilpas, KTP-Basket ja Joensuun Kataja.https://www.basket.fi/basket/uutiset/miesten-ja-naisten-suomen-cupin-valintatilaisuus-suorana-tanaan-klo-13-youtubessa/ Puolivälierien ottelupareiksi valikoituivat Seagulls–Lahti, Pyrintö–KTP, Kauhajoki–Kataja ja Nokia–Vilpas.https://www.basket.fi/basket/uutiset/miesten-ja-naisten-suomen-cupin-puolivalieraparit-valittu/

17. joulukuuta 2020 Koripalloliitto teki cup-formaattiin muutoksia koronaviruspandemian Suomen-tilanteen vuoksi. Pandemiarajoitusten vuoksi pelaamattomasta puolivälierävaiheesta luovuttiin kokonaan, ja välieräpareiksi asetettiin Seagulls–Nokia ja Pyrintö–Kauhajoki. Ottelut, myös loppuottelu, pelattiin rankingissa paremmin sijoittuneen joukkueen kotikentällä.https://www.basket.fi/basket/uutiset/korisliigan-kilpailujarjestelmaan-muutoksia-loppukauden-osalta-jatkosarjoista-luovutaan-mestari-selvilla-huhtikuussa/

 Välierät 

Pyrinnön ja Kauhajoen välinen välieräottelu pelattiin perjantaina 29. tammikuuta ja Seagullsin ja Nokian ottelu seuraavana päivänä 30. tammikuuta. Molemmat ottelut televisioitiin Ruutu+-palvelussa.https://www.basket.fi/basket/uutiset/miesten-suomen-cupin-finalistit-ratkaistaan-viikonloppuna/

Kauhajoki lähti välieräotteluunsa ilman ulkomaalaispelaajia ja vain kuuden pelaajan kokoonpanolla, jolla se kuitenkin oli onnistunut edellisessä ottelussaan Korisliigassa voittamaan siihen asti tappiottoman Seagullsin.https://pyrinto.fi/uutinen/karhu-vieraaksi-suomen-cupin-valieraan/ Cup-ottelu pysyi puoliaikaan nähden näennäisen tasaisena Pyrinnön lähdettyä jälkimmäiselle puoliajalle kahdeksan pisteen johdossa. Toisella puoliajalla tamperelaiset menivät menojaan ja jatkoivat loppuotteluun 111–79-voitolla. Ottelun tehokkain pelaaja oli Pyrinnön korinaluspelaaja Brady Skeens 22 pisteen ja 14 levypallon tupla-tuplalla sekä neljällä torjunnalla. Edellisessä ottelussaan peräti 47 pistettä heittänythttps://www.basket.fi/basket/uutiset/kauhajoki-jarjesti-jymy-yllatyksen-ja-katkaisi-seagullsin-voittoputken-okko-jarvi-nousi-ennatyslistalle/ kauhajokisten Okko Järvi jäi cup-ottelussa 11 pisteeseen onnistuttuaan vain neljässä 15 pelitilanneheitoistaan.https://www.basket.fi/basket/uutiset/pyrinto-hoiti-suomen-cup-valieran-helposti-vajaamiehista-karhua-vastaan-korisliigan-puolella-juhli-vilpas/https://www.aamulehti.fi/urheilu/art-2000007772331.html

Hallinnut cup-mestari Seagulls lähti välieräotteluunsa selkeänä ennakkosuosikkina. Nokian ottelukokoonpanossa oli talousvaikeuksien vuoksi jäljellä vain yksi ulkomaalaispelaaja.https://www.helsinkiseagulls.com/30/01/2021/30-1-2020-otteluennakko-suomen-cup-valiera-seagulls-vs-bc-nokia/ Seagulls peluutti kokoonpanoaan tasaisesti kuuden pelaajan heitettyä kaksinumeroiset pistelukemat.https://www.basket.fi/basket/uutiset/helsinki-seagulls-runnoi-tiensa-suomen-cup-finaaliin-korisliigassa-kobrille-kolmas-voitto-putkeen/ Seagullsin vahva puolustuspelaaminen etenkin kolmannella neljänneksellä ja Kendale McCullumin johdolla aiheutti Nokialle vaikeuksia ja kantoi helsinkiläiset selvään voittoon.https://www.aamulehti.fi/urheilu/art-2000007773617.htmlhttps://www.bcnokia.fi/post/seagulls-karkasi-n%C3%A4%C3%A4dilt%C3%A4-suomen-cupin-finaaliin

 Loppuottelu 

Lauantaina 13. helmikuuta pelattu loppuottelu televisioitiin YLE TV2:ssa. Cup-mestari palkittiin pokaalin ja mitalien lisäksi 10 000 eurolla hopeamitalistien saatua 3 000 euroahttps://pyrinto.fi/uutinen/pyrinnolta-kevatmyrskyvaroitus-cupin-finaalissa/.https://www.karhubasket.fi/2021/01/29/otteluennakko-tampereen-pyrinto-karhubasket-2/

Seagulls ja Pyrintö kohtasivat Korisliigassa viikkoa ennen cupin loppuottelua: Seagulls voitti ottelun niukasti ja lähti siten ennakkosuosikkina cup-huipennukseen.https://www.basket.fi/basket/uutiset/pyrinnosta-ei-ollut-pysayttamaan-seagullsia-kauhajoki-hengittaa-karkikaksikon-niskaan/ Helsinkiläisten eduksi Korisliiga-kauden parhaimpiin pelaajiin kuulunut Pyrinnön Marcus Lewis oli loukkaantuneena sivussa ottelustahttps://www.aamulehti.fi/urheilu/art-2000007802157.html. Seagulls oli myös hallitseva cup-voittaja voitettuaan edellisvuonna, mikä oli myös ollut seuran siihen asti ainoa finaaliesiintyminen. Pyrintö oli pelannut cup-finaalissa aikaisemmin kuusi kertaa ja voittanut niistä kaksi.

Loppuottelun ensimmäinen neljännes sujui rauhallisesti, minkä jälkeen kumpikin joukkue lisäsi korintekoaan. Seagulls johti ottelua pitkään, mutta Pyrintö kiri piste-eron kiinni ottelun loppuhetkillä. Seagulls kuitenkin jatkoi hallitsevana cup-mestarina niukalla 97–95-voitolla. Loppuottelun tunnuspiirteenä oli suuri kolmen pisteen korien määrä: Seagullsilla niitä teki eniten Antti Kanervo (9 kpl) ja Pyrinnöllä Shawn Hopkins (7 kpl).https://www.basket.fi/basket/uutiset/seagulls-uusi-cup-mestaruutensa-kisahallin-heittorallissa/

 Lähteet 
 Miesten Suomen Cup 2020–2021 Suomen Koripalloliitto
 Miesten Suomen Cupin sarjamääräykset 2020–2021  Suomen Koripalloliitto

 Viitteet 

Luokka:Koripallon Suomen Cup
Luokka:Koripallosarjojen kausi 2020–2021/2021